# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD-1023/2021

**593a**

# Informácia

**o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov (tlač 593) vo výboroch Národnej rady Slovenskej republiky.**

---------------------------------------------------------------------------------------------------------------

Národná rada Slovenskej republiky uznesením č. 879 z 2. júla 2021 rozhodla o tom, že návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov **(tlač 593)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre pôdohospodárstvo a životné prostredie

a

Výboru Národnej rady Slovenskej republiky pre kultúru a médiá.

**I.**

**Ústavnoprávny výbor Národnej rady Slovenskej** **republiky** návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov (tlač 593) prerokoval a uznesením č. 337
z 9. septembra 2021 odporučil **schváliť s pozmeňujúcimi a doplňujúcimi návrhmi**.

**Výbor Národnej rady Slovenskej republiky pre pôdohospodárstvo a životné prostredie** počas svojej 47. schôdze prerušil rokovanie o tlači 593 a do začiatku 40. schôdze Národnej rady SR o tomto bode nerokoval.

**Výbor Národnej rady Slovenskej republiky pre kultúru a médiá** o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 49/2002 Z. z. o ochrane pamiatkového fondu v znení neskorších predpisov a o doplnení zákona č. 326/2005 Z. z. o lesoch v znení neskorších predpisov (tlač 593) nerokoval, nakoľko pri hlasovaní o programe 41. schôdze zvolanej na 16. 9. 2021 výbor **nebol uznášaniaschopný.**

**II.**

 Z uznesenia Ústavnoprávneho výboru Národnej rady Slovenskej republiky vyplývajú dva pozmeňujúce a doplňujúce návrhy:

1. **K čl. II**

V čl. II bod 1 § 50c ods. 10 sa v prvej vete spojka „a“ nahrádza spojkou „alebo“.

Legislatívno-technická úprava v súlade s logickou konštrukciou ustanovenia.

Ústavnoprávny výbor NR SR

1. **K čl. II**

V čl. II bod 1 § 50c ods. 10 sa slová „sa rozumie“ nahrádzajú slovami „sa na účely tohto zákona rozumie“.

Nakoľko pojem torzálna architektúra nie je legálne definovaný v právnom poriadku Slovenskej republiky, javí sa vzhľadom na vecný obsah pojmu vhodnejšie definovať pojem zatiaľ len na účely tohto predpisu.

Ústavnoprávny výbor NR SR

**III.**

Výbor NR SR pre kultúru a médiá ako gestorský výbor mal rokovať 16. septembra 2021.

Návrh spoločnej správy o výsledku prerokovania vo výboroch, ani stanovisko gestorského výboru neboli prerokované, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku NR SR v znení neskorších predpisov výbor **nebol uznášaniaschopný.**

 16. septembra 2021

**Kristián Čekovský, v. r.**

predseda

Výboru NR SR pre kultúru a médiá